**POZIV ZA DODJELU 2 STIPENDIJE KOMPANIJE MTEL**

Kompanija m:tel poziva studente PMF-a, opšteg smjera matematika i informatika da se prijave na otvoren poziv za dodjelu 2 stipendije.

M:tel stipendisti će do kraja prvog ciklusa studija primati stipendiju u iznosu od 300 KM mjesečno, a pored novčanog dijela stipendije, izabrani studenti dobijaju i mogućnost obavljanja stručne prakse, ali i mogućnost zaposlenja u ovoj kompaniji, koja je lider na polju IKT-a u BiH.

Pravo da se prijave na poziv za dodjelu stipendija imaju studenti treće i četvrte godine, te apsolventi kojima nije istakao apsolventski staž. Studenti treba da imaju prosjek ocjena 7.50 ili više.

Važno je naglasiti da m:tel od samog početka dodjeljivanja stipendija ima viziju dodatne stručne podrške mladim ljudima, a ne samo novčane. Stoga je obezbijedio mogućnost prakse u kompaniji u trajanju do mjesec dana, pri čemu su studenti u prilici da za to vrijeme, bez ikakvih troškova borave u Banjaluci, imaju pristup najnovijim tehnologijama, modernom obliku poslovanja, a sve uz podršku eminentnih stručnjaka koje ova kompanija zapošljava. Takođe, studenti imaju pravo da biraju oblast koja ih interesuje, pa im se po tom osnovu dodjeljuje mentor, organizaciona cjelina u kojoj žele praktičnu obuku, ali i obezbjeđuje pristup tehnologijama za koje student pokaže interesovanje. Upravo ovaj segment stipendiranja, m:tel-ovim stipendistima predstavlja iskustvo od neprocjenjivog značaja za njihov budući profesionalni razvoj.

Do sada je ovaj program prošlo više od 200 studenata, a mnogi od njih su zahvaljujući tome, napravili dobar plan za budućnost i svoj poslovni put pronašli upravo u ovoj kompaniji.

Detaljne informacije o dodjeli Mtel stipendija možete pronaći upitom na mail **matinf@pmf.unibl.org.**

***Ko može postati stipendista Mtela?***

Stipendista Mtela može biti student treće, četvrte godine i apsolventi kome nije istakao apsolventski staž opšteg smjera matematika i informatika Prirodno-matematičkog fakulteta Banjaluka.

***Koliki prosjek mora imati student koji želi da postane stipendista?***

Prosjek ocjena potreban da bi se student mogao prijaviti je 7.5 i iznad 7.5.

***Koje uslove i kriterijume treba da ispunjava student, potencijalni stipendista?***

Uslovi koje treba da ispunjava student su sljedeći:

* da je redovan student treće i četvrte godine prvog ciklusa studija i apsolvent kome nije istakao apsolventski staž;
* da je državljanin Bosne i Hercegovine;
* da ima stalno mjesto prebivališta na teritoriji Bosne i Hercegovine;
* da nisu korisnici komercijalne i obavezujuće studentske stipendije iz drugih izvora finansiranja;
* da u dosadašnjem studiranju nije obnovio nijednu godinu studija;
* da nije stariji od 26 godina;
* da ima prosjek ocjena od i veći od 7.50;

***Koja dokumenta je potrebno poslati na konkurs?***

Pored CV-a sa adresom prebivališta i tel. brojevima, kandidati su dužni dostaviti dokaze o ispunjavanju uslova:

Kao dokaz o ispunjavanju uslova, student prilaže:

1. izvod iz matične knjige rođenih;
2. uvjerenje o državljanstvu;
3. potvrdu o mjestu prebivališta;
4. potvrdu o upisanoj godini studija, studijskom programu/usmjerenju i prosjeku ocjena u toku studija;
5. potvrdu sa fakulteta da u toku studija nije obnavljao nijednu godinu studija;
6. izjavu kojom potvrđuje da nije korisnik stipendije iz drugih izvora finansiranja.

Dokazi o ispunjavanju navedenih uslova biti originali ili ovjerene kopije, a dokazi pod rednim brojem 2, 3, 4 i 5, ne stariji od tri mjeseca.

***Šta stipendista dobija od kompanije?***

* zа pеriоd stipеndirаnja, dо zаvršеtkа i ciklusа studiја, studеnt mјеsеčnо dobija stipеndiјu u iznоsu оd  300 KМ;
* na zahtjev studenta m:tel će omogućiti praksu u kompaniji, u trajanju do mjesec dana;
* m:tel će imenovati stručnjaka u kompaniji koji će imati ulogu mentora studentu u toku obavljanja prakse;
* stipendiraće studenta do završetka prvog ciklusa studija, ukoliko student ne izgubi pravo na stipendiju.

***Šta student treba da učini kako bi ostao stipendista?***

Student treba da završi školovanje u redovnom roku (do isteka apsolventskog staža koji traje najduže do 12 mjeseci), kako ne bi izgubio pravo na stipendiju.

***Šta nakon završetka prvog ciklusa studija?***

Nakon što stipendista m:tel-a završi prvi ciklus studija, a ukoliko mu m:tel ponudi zaključivanje ugovora o radu,dužan je da zaključi ugovor o radu sa kompanijom.

***Do kada je rok za podnošenje prijave?***

Rok za podnošenje prijava je 7 dana od dana objavljivanja poziva za dodjelu stipendija, odnosno **do 8.3.2021. godine.**

***Kako se prijave dostavljaju?***

Svi student koji žele da podnesu prijavu za stipendiranje treba da se jave na mail matinf@pmf.unibl.org nakon čega će dobiti detaljna upustva gdje da dostave dokumentaciju.

**m:tel – imate prijatelje!**